Siunnersuummut oqaaseqaatit

**Oqaaseqaatit nalinginnaasut**

**1. Aallaqqaasiut**

Sulisinnaasut Kalaallit Nunaanniittut suliffissanut siulliusussaatitaanerisa qulakkeerneqarnissaat Kalaallit Nunaannut suliffissarsiortut killilersimaarnissaat pillugu Inatsisartut inatsisaata siunertaraa. Inatsisartut inatsisaat sulisitsisut sulisinnaasunik avataaneersunik atorfinitsitsisarnerat atuisarnerallu pillugit aalajangersaavoq.

Pingaarnertut malittarisassatut atuuppoq, atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartunut, tamanut ammasumik sulisussarsiornerup aamma kommunalbestyrelsip akuersissuteqarnerata kingorna, sulisitsisoq sulisinnaasunik avataaneersunik taamaallaat atorfinitsissinnaasoq atorsinnaallugilluunniit, tak. § 5, § 5a aamma § 6.

Naalakkersuisut maluginiarpaat, inatsisitigut pissutsit siunertarineqanngitsumik kisianni inatsisit malillugit suleriaaseqarnermik kinguneqartoq, atorfiït amerlasuut Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartut sulisinnaasunik kalaaliunngitsunik aamma tamanut ammasumik sulisussarsiortoqarnani aamma kommunimit akuersissuteqartoqarnani inuttalersorneqartut.

Taamaattumik Kalaallit Nunaannut suliffissarsiortut killilersimaarnissaat pillugu Inatsisartut inatsisaanni sukaterinissaq pillugu siunnersuummik saqqummiussisoqarpoq. Sukaterinikkut atorfiit Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartut, sulisussanik kalaaliunngitsunik inuttalerniarlugit qinnutigineqartut, sioqqutsisumik sulisussarsiornissamik aamma kommunimiit akuersissuteqarnissamik annertunerusumik piumasaqaateqalissaaq.

Kalaallit Nunaannut suliffissarsiortut killilersimaarnissaat pillugu Inatsisartut inatsisaat aamma allannguutissatut siunnersuut manna nunami allamiut pillugit inatsimmi, tak. Nunami allamiut pillugit inatsisip Kalaallit Nanaannut atortuulernera pillugu peqqussummut 150/2001 aamma Nunani allamiut pillugit inatsimmik allannguineq pillugu inatsisisinik assigiinngitsu-nik Kalaallit Nunaannut atuutilersitsineq pillugu peqqussummut 759/2023, najugaqarsinnaanermut sulisinnaanermullu akuersissummik pissarsinissamut sunniuteqanngillat.

**2. Siunnersuummi immikkoortut pingaarnerit**

*2.1 Inatsit atuuttoq*

Pingaarnertut malittarisassatut atuuppoq, atorfinni Kalaallit Nunaannut suliffissarsiortut kil-lilersimaarnissaat pillugu Inatsisartut inatsisaannut ilaatinneqartuni, tamanut ammasumik su-lisussarsiornerup aamma kommunalbestyrelsip akuersissuteqarnerata kingorna, sulisitsisoq sulisinnaasunik avataaneersunik taamaallaat atorfinitsissinnaasoq atorsinnaallugilluunniit, tak. § 5, § 5a aamma § 6.

Kalaallit Nunaannut suliffissarsiortut killilersimaarnissaat pillugu Inatsisartut inatsisaat inunnut immikkut ittumik Kalaallit Nunaannut attuumassuteqartunut atuutinngilaq, tak. § 3, imm. 2.

Inuit immikkut ittumik Kalaallit Nunaannut attuumassuteqartutut isigineqarput, Kalaallit Nunaannut suliffissarsiortut killilersimaarnissaat pillugu Inatsisartut inatsisaanni malittarisassat naapertorlugit pisortat imaluunniit namminersortut suliffeqarfianni atorfilinnut, ilaatigut katissimallugu aappaasut imaluunniit inooqataasut, tak. § 4, imm. 1, nr. 2.

Tamanna kinguneqarpoq, sulisinnaasumut avataaneersumut katissimallugu aappaasoq imaluunniit inooqataasoq, tamanut ammasumik sulisussarsiortoqartinnagu aamma kommunimiit akuersissuteqartoqartinnagu, atorfinnut Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartunut atorfinitsinneqarsinnaasoq.

*2.2 Siunnersuutip imarisaa*

2.2.1 Siunnersuutigineqarpoq, sulisinnaasumut avataaneersumut katissimallugu aappaasut imaluunniit inooqataasut, Kalaallit Nunaannut suliffissarsiortut killilersimaarnissaat pillugu Inatsisartut inatsisaanni, § 4, imm. 1, nr. 2-mi malittarisassat naapertorlugit pisortat imaluunniit namminersortut suliffeqarfianni atorfeqartut, inuttut immikkut ittumik Kalaallit Nunaannut attuumassuteqartutut isigineqarunnaassasut.

Tamanna kinguneqarpoq, sulisinnaasumut avataaneersumut katissimallugu aappaasoq imaluunniit inooqataasoq, Kalaallit Nunaannut suliffissarsiortut killilersimaarnissaat pillugu Inatsisartut inatsisaanni, § 4, imm. 1, nr. 2-mi malittarisassat naapertorlugit atorfeqartoq, siunissami atorfinnut Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartunut, tamanut ammasumik sulisussarsiortoqartinnagu aamma kommunimiit akuersissuteqartoqartinnagu atorfinitsinneqarsinnaanngitsoq.

2.2.2 Ilanngullugu siunnersuutigineqarpoq, inunnut atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqanngitsuni, Kalaallit Nunaanni akissarsiaqarfiusuni atorfeqartunut katissimallugu aappaasut aamma inooqataasut, immikkut ittumik Kalaallit Nunaannut attuumassuteqartutut isigineqassasut. Tamanna kinguneqarpoq, inunnut atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqanngitsuni, Kalaallit Nunaanni akissarsiaqarfiusunut atorfeqartunut katissimallugu aappaasut imaluunniit inooqataasut, atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartunut, tamanut ammasumik suliffissarsiortoqartinnagu aamma kommunimit akuersissuteqartoqartinnagu atorfinitsinneqarsinnaasut.

Siunnersuummi immikkoortoq manna kinguneqarpoq, assersuutigalugu nakorsamut Dronning Ingridip Napparsimmavissuani atorteqartumut katissimallugu aappaasoq imaluunniit inooqataasoq, atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartuni, tamanut ammasumik sulisussarsiortoqartinnagu aamma kommunimiit akuersissuteqartoqartinnagu atorfinitsinneqarsinnaasut.

**3. Pisortanut** **aningaasaqarnikkut allaffissornikkullu kingunerisassai**

Atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartuni, sulisinnaasunik avataaneersunik atorfinitsitsinissamut kommunimut akuersissutit pillugit qinnuteqaatit amerlassusaat qaffassasut, siunnersuutip kingunerisinnaagaa naliliiffigineqarpoq. Tamanna kommuninut malunnaatilimmik aningaasartuutaanerusunik kinguneqarsinnaagunanngitsoq naliliiffigineqarpoq.

**4. Inuussutissarsiortunut aningaasaqarnikkut allaffissornikkullu kingunerisassai**

Inuussutissarsiortunut aningaasaqarnikkut allaffissornikkullu kingunerisassaanik soqanngitsoq naliliiffigineqarpoq.

Atorfinni Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartuni sulisinnaasut avataaneersut atorfinitsinneqarnissaannut inuussutissarsiortut kommunimut akuersissut pillugu allannguuteqanngitsumik qinnuteqartarsinnaapput.

**5. Avatangiisinut, pinngortitamut inuillu peqqissusaannut kingunerisassai**

Avatangiisinut, pinngortitamut inuillu peqqissusaannut kingunerisassaanik soqanngitsoq naliliiffigineqarpoq.

**6. Innuttaasunut kingunerisassai**

Atorfinnik inuttaqanngitsunik atorfinitsitsinermut annertunerusumik sulisinnaasunik kalaallinik ukkataqarnissamut siunnersuut sunneeqataasinnaasoq naliliiffigineqarpoq.

Sulisinnaasunut avataaneersunut katissimallugu aappaasut inooqataasullu, Kalaallit Nunaannut suliffissarsiortut killilersimaarnissaat pillugu Inatsisartut inatsisaanni malittarisassat naapertorlugit pisortat imaluunniit namminersortut suliffeqarfianni atorfeqartunut, kinguneqarsinnaavoq, atorfiup sulisinnaasumut kalaallimut imaluunniit inuk immikkut ittumik Kalaallit Nunaannut attuumassuteqartumut innersuunneqarnera pissutigalugu, atorfinni inatsimmut ilaatinneqartuni atorfinitsitaasinnaanngitsut.

**7. Allanut pingaaruteqartunut kingunerisassai**

Siunnersuut allanut pingaaruteqartunut kinguneqassanngitsoq naliliiffigineqarpoq.

**8. Oqartussanik aamma kattuffinnik il.il. tusarniaaneq**

Siunnersuut ulloq xx. xxx 2024-mi tusarniaanermut nittartakkami [www.naalakkersuisut.gl-imi](http://www.naalakkersuisut.gl-imi) tusarniaanermut piffissalerlugu ulloq xx. xxx 2024-mut tamanut saqqummiunneqarpoq.

Siunnersuut piffissami xx. xxx-miit xx. xxx 2024-mut tusarniaassutigineqarpoq tusarniaanermut illuatungiuliuttunut makkununnga:

Tusarniaaneq tusarniaanermullu akissutit pillugit ilanngussaq 2 innersuussutigineqarpoq.

**Siunnersuummi aalajangersakkanut ataasiakkaanut oqaaseqaatit**

*§ 1-imut*

Imm. 1-imut

Aalajangersagaq inatsisartut inatsisaanni § 4, imm. 1, nr. 2-mi allanngortinneqarpoq. Allaqqa-nera: *”imaluunniit inatsimmi uani aalajangersakkat malillugit Kalaallit Nunaanni pisortat imaluunniit namminersortut suliffeqarfianni atorfilimmut,”* peerneqarpoq.

Aalajangersakkap aalajangersarpaa, inuk qaqugu immikkut ittumik Kalaallit Nunaannut attuumassuteqassanersoq. Inuk immikkut ittumik Kalaallit Nunaannut attuumassuteqartutut isigineqartillugu, inuk tassaavoq sulisinnaasoq avataaneersuunngitsoq. Inummik immikkut ittumik Kalaallit Nunaannut attuumassuteqartumik atorfinitsitsinermi oqartussanut tunngatillugu suliarinnittoqarneq ajorpoq aamma sulisitsisup tamanut ammasumik sulisussarsioqqaarnani aamma kommunimiit akuersissuteqaqqaarnani inuk atorfinitsissinnaavaa.

Siunnersuummi imm. 1, nr. 1-imi inuk immikkut ittumik Kalaallit Nunaannut attuumassu-teqartutut isigineqassaaq, pineqartoq Kalaallit Nunaanni ukiut qulit ingerlaneranni ukiuni arfineq-marlunni najugaqavissimappat. Piffissami qaammatini aqqaneq-marlunni Kalaallit Nunaanni najugaqavinneq tassaavoq ukioq ataaseq. Najugaqavinneq pingaarnertut malittarisassatut naatsorneqartarpoq inuup inuit allattorsimaffianni najugaqarfiatut nalunaarsorsimanera tun-ngavigalugu. Kalaallit Nunaanni, qitiusumik inunnik nalunaarsuiffimmi nalunaarsorsiman-ngitsoq, tigussaasumik nalilersuinerup aamma pisariaqartumik uppernarsaammik saqqummiussinerup kingorna, najugaqavinneq ilanngunneqassaaq.

Siunnersuummi imm. 1, nr. 2-mi inuk immikkut ittumik Kalaallit Nunaannut attuumassute-qartutut isigineqassaaq, inuup inummut sulisinnaasumut Kalaallit Nunaanniittumut, Kalaallit Nunaanni ukiut qulit ingerlaneranni ukiuni arfineq-marlunni najugaqavittumut, pineqartoq immikkut ittumik Kalaallit Nunaannut attuumassuteqartoq Naalakkersuisut aalajangiisimatillugit, katissimappat imaluunniit sivikinnerpaamik ukiumik ataatsimik inooqateqarneq uppernarsarsinnaappagu.

Imm. 2-mut

Aalajangersagaq nutaauvoq.

Siunnersuut malillugu inuk immikkut ittumik Kalaallit Nunaannut attuumassuteqartutut isigineqassaaq, inuup inummut Kalaallit Nunaanni atorfimmut akissarsiorfiusumut aamma atorfimmut Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqanngitsumut, atorfeqartumut katissimaguni imaluunniit sivikinnerpaamik ukiumik ataatsimik inooqateqarneq uppernarsarsinnaappagu.

Inatsisartut inatsisaat malillugu inuit inooqatigiittutut isigineqassapput, katissimasutut inooqatigiinnermut assingusumik inuusut. Inooqatigiinnerup sivisussusaanik naliliinermi pingaarnertut malittarisassaavoq illuatungeriit inuit allattorsimaffiat malillugu ataatsimut najugaqatigiinnerat pingaartinneqassasoq. Ataatsimoorussamik inooqatigiinnermi piffissat qitiusumik inunnik nalunaarsuiffimmi nalunaarsorneqanngitsut pillugit tigussaasumik nalilersuinerup aamma pisariaqartumik uppernarsaammik saqqummiussinerup kingorna ilanngunneqar-sinnaapput.

Sulisoq atorfeqartoq inummik allamik najugaqateqarpat, assersuutigalugu ilaquttaminik, katissimasutut inooqatigiinnermut assingusoq pineqartinnagu, inatsit malillugu inooqatigiittoqanngilaq. Illuatungeriit namminneq assersuutigalugu ataatsimoorussanik aningaasaqarneq, ataatsimoorussanik meeraqarneq, ataatsimoorussanik sulinngiffeqarluni angalanerit ilaalu ilanngullugit pillugit paasissutissiinerat pingaartinneqarsinnaapput.

Inuk Kalaallit Nunaanni akissarsiorfiusumik atorfeqarpat, atorfimmi Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqanngitsumi, inuup katissimallugu aappaa imaluunniit inooqataa atorfimmi Kalaallit Nunaannut suliffissarsiortut killilersimaarnissaat pillugu Inatsisartut inatsisaannut ilaatinneqartumi oqartussanut tunngatillugu suliarinnittoqartinnagu atorfinitsinneqarsinnaavoq. Sulisitsisup tamanut ammasumik sulisussarsioqqaarnani aamma kommunimiit akuersissuteqaqqaarnani aappaasoq imaluunniit inooqataasoq atorfinitsissinnaavaa.

Imm. 3-mut

Aalajangersagaq allannguuteqanngilaq. Aalajangersagaq allannguuteqarpoq imm. 2-miit imm. 3-mut.

Aalajangersakkap qulakkiissavaa inuit Kalaallit Nunaanni attuumassuteqartut ilinniagaqarnermut atatillugu nunani allani najugaqarnerup kinguneranik suliffissarsiortutut avataaneersutut isigineqalinnginnissaat.

Imm. 4-mut

Aalajangersagaq allannguuteqanngilaq. Kingunerisassat pillugit ataasiakkaanik iluarsiisoqarpoq.

Naalakkersuisut inuk immikkut ittumik Kalaallit Nunaannut attuumassuteqarnersoq pillugu aalajangiinissamut pisinnaatitaapput. Siunnersuummi imm. 2-kkut nutaakkut aalajangersakkap atuuffia pingaarutilik atorunnaarsinneqarpoq. Taamaattoq aalajangersakkap atuutiinnarnissaa siunnersuutigineqarpoq, inuk immikkut ittumik Kalaallit Nunaannut attuumassuteqar-tutut isiginninnissamut pisariaqartitsisoqarsinnaanera sillimaffiginiarlugu.

*§ 2-mut*

Imm. 1-imut

Siunnersuutigineqarpoq inatsisissatut allannguut ulloq 31. december 2024-mi atuutilersinneqassasoq.

Imm. 2-mut

Siunnersuutigineqarpoq, katissimallutik aappaasut imaluunniit inooqataasut maannamut malittarisassat atuuttut malillugit immikkut ittumik Kalaallit Nunaannut attuumassuteqartutut isigineqartut aamma atorfimmi Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartumut atorfeqartut, atorfeqaannarnissaat.

Atorfimmut Kalaallit Nunaannut suliffissarsiortut killilersimaarnissaat pillugu Inatsisartut inatsisaanni ilaatinneqartumut atorfininnissaq siunertaralugu, atorfik taarserneqarpat malittarisassat nutaat atuutsinneqassapput.

**Ilanngussaq 1**

|  |  |
| --- | --- |
| **Siunnersuut inatsimmut atuuttumut sanilliullugu** | |
| *Oqaasertai atuuttut* | *Siunnersuut* |
|  | **§ 1**  Kalaallit Nunaannut suliffissarsiortut killilersimaarnissaat pillugu Inatsisartut inatsisaanni nr. 27, 30. oktober 1992-imeersumi, Inatsisartut inatsisaat nr. 27, 9. december 2015-imeersukkut, Inatsisartut inatsisaat nr. 23, 28. november 2016-imeersukkut aamma Inatsisartut inatsisaat nr. 22, 13. november 2017-imeersukkut allanngortinne-qartoq, tulliuttut allannguutigineqassapput: |
| **§ 4.**  Atorfinitsitsinermi inuk immikkut ittumik Kalaallit Nunaannut attuumassuteqartutut isigineqassaaq, pineqartoq  1) ukiut kingulliit 10 ingerlaneranni ukiuni 7-ini Kalaallit Nunaanni najugaqavissimaguni, imaluunniit  2) inummik § 3 imm. 1-imi pineqartumik imaluunniit inummut immikkut ittumik Kalaallit Nunaannut attuumassutilimmik, tak. iimnikkoortumi uani nr. 1 kiisalu immikkoortoq 3, imaluunniit inatsimmi uani aalajangersakkat malillugit Kalaallit Nunaanni pisortat imaluunniit namminersortut suliffeqarfianni atorfilimmut, katissimaguni imaluunniit sivikinnerpaamik ukiumi ataatsimi inooqateqarsimanerminik uppernarsaasinnaaguni.  *Imm. 2.* Imm. 1-imi nr. 1 malillugu Kalaallit Nunaanni najugaqavinnermut ilaatinneqassaaq ilinniarluni Kalaallit Nunaata avataani, ilinniarniakkap Kalaallit Nunaanni ingerlanneqarsinnaannginnera pissutigalugu, najugaqarneq, pineqartullu ilinniarnermi aallartinnerani najugaqavissuunissamut piumasat kalaallinut ilinniartunut tapisiaqarnissamik piumasarineqartartut eqqortikkunigit.  *Imm. 3.* Naalakkersuisut aalajangersinnaavaat atorfinitsitsinermi inuk pissutinik imm. 1-imi 2-milu taaneqartunit allaanerusunik pissuteqarluni Kalaallit Nunaannut immikkut attuumassuteqartutut isigineqassanersoq. | **1.** § 4 ima oqaasertaqassaaq:  **” § 4.** Atorfinitsitsinermi inuk immikkut ittumik Kalaallit Nunaannut attuumassuteqar-tutut isigineqassaaq, pineqartoq  1) ukiut qulit kingulliit ingerlaneranni ukiuni arfineq-marlunni Kalaallit Nunaanni najugaqavissimaguni, imaluunniit  2) inummut § 3 imm. 1-imi ilaatinneqartumut imaluunniit immikkut ittumik Kalaallit Nunaannut attuumassutilimmut, tak. immikkoortumi matumani nr. 1 kiisalu immikkoor-toq 4, katissimaguni imaluunniit sivikinnerpaamik ukiumik ataatsimik inooqateqarsimanermik uppernarsaasinnaaguni.  *Imm. 2.* Atorfinitsitsinerni inuk immikkut ittumik Kalaallit Nunaannut attuumassuteqartutut ilanngullugu isigineqassaaq, pineqartoq inummut Kalaallit Nunaanni akissarsiaqarfiusumik atorfeqartumut aamma atorfinitsitsinerni § 2, imm. 1-2-nut imaluunniit atorfinitsitsinerni § 2, imm. 4 naapertorlugit ilaatinneqanngitsunut, katissimappat imaluunniit sivikinnerpaamik ukioq ataaseq inooqateqarneq uppernarsarsinnaappagu.  *Imm. 3.* Imm. 1, nr. 1 malillugu Kalaallit Nunaanni najugaqavinnermut ilaatinneqassaaq Kalaallit Nunaata avataani ilinniarluni najugaqarneq, ilinniarniakkap Kalaallit Nunaanni ingerlanneqarsinnaannginnera pissutigalugu aamma pineqartup ilinniarnerup aallartinnerani najugaqarnissamut piumasa-qaatit kalaallinut ilinniarnersiuteqarnissamut piumasarineqartartut eqqortippagit.  *Imm. 4.* Naalakkersuisut atorfinitsitsinermi pissutinik imm. 1-3-ni taaneqartunit allaanerusunik pissuteqarluni inuk immikkut ittu-mik Kalaallit Nunaannut attuumassuteqar-tutut isigineqassanersoq aalajangiiffigisinnaavaat.” |
|  | **§ 2**  Inatsisartut inatsisaat ulloq 31. december 2024-mi atuutilerpoq.  *Imm. 2.* Inuit, inatsisip atuutilernissaa sioqqullugu kommunimiit akuersissuteqarnatik atorfeqartut, tak. maannamut atuuttoq § 4, imm. 1, nr. 2, atorfimmi § 2, imm.1-2-ni ilaatinneqartuni imaluunniit atorfinitsitsinerni § 2, imm. 4 naapertorlugu aalajangersarneqartuni, kommunimiit akuersissuteqarnatik atorfik attatiinnarsinnaavaat. |